burgasdotpro/wikipedia huggingface dataset:
Vlajka Svätej Lucie

Vlajka Svätej Lucie má v modrom poli čierny rovnoramenný, vrcholom hore obrátený trojuholník, ktorého ramená sú bielo lemované. Do neho je vložený menší žltý rovnoramenný trojuholník, ktorý má spoločnú základňu s bielym lemovaním.
Modrá farba vlajkového listu symbolizuje vody Karibského mora aj Atlantického oceánu, žltá predstavuje brehy ostrova aj slnečnú žiaru, čierna a biela farba znamenajú kultúrne prelínanie tmavej a svetlej rasy, ktoré žijú a pracujú v pospolitosti a jednote. Čierny trojuholník je navyše pripomienkou dvoch vrcholov známeho vulkánu Qualibou ("Gros Piton a Petit Piton"), turistickej atrakcie ostrova, jeho symbol a zároveň významného orientačného bodu okolo plávajúcich lodí.
Vlajka pochádza z roku 1967, vtedy však mala pomer strán 5:8 a trojuholník uprostred mal menšiu výšku. Dnešná úprava pochádza z roku 1979, kedy bola vyhlásená nezávislosť ostrova.
Dora

Dora môže byť:
Dvorníky (rozlišovacia stránka)

Dvorníky môžu byť:
Vlajka Panamy

Vlajka Panamy – list vlajky je štvrtený. Prvé pole je biele s modrou päťramennou hviezdou, druhé je červené, tretie modré a štvrté biele s červenou päťramennou hviezdou.
Biela farba predstavuje mier a slobodu, červená a modrá hlavné politické strany v krajine ("liberálnu a konzervatívnu"), hviezdy vernosť a silu (podľa iného výkladu mestá Panamu a Colón, ležiace pri vjazde a výjazde Panamského prieplavu). Pravidelné rozdelenie farieb má naznačovať striedanie politických strán pri riadení štátu. Ďalšia verzia spojuje modrú farbu s vodami dvoch oceánov, medzi ktorými Panama leží, a červená je symbolom krvi vlastencov preliatej za slobodu. Podľa priania tvorcu vlajky mala modrá hviezda znamenať občianske cnosti a červená autoritu a zákon, ktoré ich zabezpečujú.
Vlajka vznikla roku 1903 (oficiálne bola potvrdená roku 1904) a zreteľne pripomína vlajku USA, ktorých vplyvom došlo k odtrhnutiu Panamy od Kolumbie.
Boncovský potok

Boncovský potok je potok na Hornom Považí, v severozápadnej časti okresu Žilina. Je to ľavostranný prítok Dlhopoľky, meria 2,2 km a je tokom V. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na juhozápadnom svahu Javorníka (737,4 m n. m.) v nadmorskej výške približne 570 m n. m. Od prameňa tečie najprv juhozápadným smerom, preteká lokalitou Boncovská, zľava priberá najprv prítok zo severného svahu Dielu (701,8 m n. m.), potom z tej istej strany prítok zo západoseverozápadného svahu Dielu a pokračuje smerom na západ. Ďalej priberá pravostranný prítok zo západného svahu Javorníka, ľavostranný prítok prameniaci severovýchodne od kóty 611,5 m a opäť pravostranný prítok prameniaci východne od kóty 560,2 m. Napokon ešte priberá zľava prítok prameniaci západoseverozápadne od kóty 611,5 m, sprava prítok prameniaci juhozápadne od kóty 560,2 m, vteká do Javorníckej brázdy, kde preteká intravilánom obce Dlhé Pole. Južne od centra obce ústi v nadmorskej výške cca 377 m n. m. do Dlhopoľky.
Čermanský potok

Čermanský potok je potok na Hornom Považí, v severozápadnej časti okresu Žilina. Je to pravostranný prítok Dlhopoľky, meria 3,6 km a je tokom V. rádu.
Pramení v Javorníkoch, v podcelku Vysoké Javorníky, východne od kóty 776,4 m v hlavnom hrebeni pohoria, v nadmorskej výške cca 705 m n. m. V pramennej oblasti tečie severojužným smerom popri osade Granátovci na ľavom brehu, sprava priberá prítok z juhovýchodného svahu Kraviarskej (804,2 m n. m.) a stáča sa juhojuhovýchodným smerom. Ďalej priberá pravostranný prítok (524,6 m n. m.) zo severovýchodného svahu Zarúbanej Kýčery (883,7 m n. m.), prechodne sa stáča na východ a zľava priberá prítok zo západného svahu Čupca (860,0 m n. m.). Odtiaľ už pokračuje juhovýchodným smerom, z pravej strany priberá prítok z juhovýchodného svahu Zarúbanej Kýčery a zľava prítok z južného svahu Čupca. Napokon sa medzi osadami Nad Riekou a Hlaváčovo (severne od obce Dlhé Pole) vlieva v nadmorskej výške približne 439 m n. m. do Dlhopoľky.
Stolečniansky potok

Stolečniansky potok je potok na Hornom Považí, v severozápadnej časti okresu Žilina. Je to ľavostranný prítok Dlhopoľky, meria 2,4 km a je tokom V. rádu.
Prameň.
Pramení v Javorníkoch, v podcelku Vysoké Javorníky, na juhozápadnom svahu Capovej (869,4 m n. m.) v nadmorskej výške približne 690 m n. m., pri osade Stolečné. 
Opis toku.
Na hornom toku tečie juhozápadným smerom, zľava priberá najprv prítok zo severozápadného svahu Kazíckej Kýčery (910,4 m n. m.), potom dlhší prítok (549,7 m n. m.; 1,3 km) z juhozápadného svahu Kazíckej Kýčery. Ďalej už tečie západným smerom a pri samote Kvočinovo priberá ľavostranný prítok z juhozápadného svahu Kršliska (798 m n. m.). Napokon sa pri osade Puckalovci, severne od obce Dlhé Pole, vlieva v nadmorskej výške 492,8 m n. m. do Dlhopoľky.
Marčecký potok

Marčecký potok je potok na Hornom Považí, v severozápadnej časti okresu Žilina. Je to pravostranný prítok Hričovského kanála, meria 3 km a je tokom V. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na severovýchodnom svahu Trojky (652,5 m n. m.) v nadmorskej výške približne 555 m n. m. Od prameňa tečie najprv na juh, následne na juhovýchod a zľava priberá prítok z južného svahu Dielu (701,8 m n. m.). Ďalej pokračuje juhojuhovýchodným smerom, z pravej strany priberá prítok zo severného svahu Svederníckeho vrchu (551,8 m n. m.) a zľava prítok prameniaci západne od obce Divina. Napokon preteká intravilánom Marčeka, pričom vteká do výbežku Bytčianskej kotliny, z ľavej strany ešte priberá prítok z lokality Turčice, stáča sa severojužným smerom a na južnom okraji Marčeka ústi v nadmorskej výške cca 318 m n. m. do Hričovského kanála.
Marček

Marček je pôvodne samostatná obec, dnes je administratívnou súčasťou obce Svederník v okrese Žilina. 
Nachádza sa v severovýchodnom výbežku Bytčianskej kotliny, na styku s Javorníkmi, v nadmorskej výške 320 m n. m. Marček zároveň leží na pravom brehu Hričovského kanála, na ceste II. triedy č. 507, 2 km na východ od Svederníka. Preteká ním Marčecký potok, ktorý pri obci ústi do kanála.
Obec bola založená v roku 1453. V jej chotári bolo objavené pohrebisko lužickej kultúry z mladšej bronzovej doby. Stojí tu zvonica z 19. storočia, klasicistická kúria z polovice 19. storočia a krypty z roku 1870.
Dolina gejzerov

Dolina gejzerov (doslova "Dolina/údolie gejzírov") je gejzírové pole, nachádzajúce sa na polostrove Kamčatka na ruskom Ďalekom východe. Je to zároveň jediné miesto veľkej koncentrácie gejzírov na eurázijskom kontinente. Údolie je súčasťou Svetového kultúrneho dedičstva – kamčatských vulkánov.
Poloha.
Údolie sa nachádza v centrálnej časti Kamčatského polostrova, neďaleko pobrežia Pacifiku a je dlhé približne 6 – . Preteká ním riečka Gejzirnaja. Do zosuvu v roku 2007 bolo v údolí aktívnych asi 23 veľkých a približne stovka malých gejzírov, ako aj viacero horúcich prameňov. Pôvodom tepla je blízky kalderový komplex Uzon. Viaceré gejzíry sú pomenované ("Trojitý gejzír", "Perlový", "Fontána", "Veľká pec", "Búrlivý", "Horizontálny", atď.), najväčší je "Velikij", ktorý vystrekuje vodu až do výšky . Údolie gejzírov je veľmi ťažko dostupné, najľahšia cesta je transport helikoptérou.
Dejiny.
Vek údolia gejzírov sa odhaduje na 10 000 rokov, no až do roku 1941 bolo pre ľudstvo úplne neznáme. Objavila ich kandidátka geografických vied Tamara Ustinovová, no svoj objav publikovala až o štrnásť rokov. Od polovice 70. rokov 20. storočia sa začína systematický výskum v doline, v roku 1990 sa zaviedol automatizovaný monitorovací systém. Od roku 1980 je údolie v ZSSR prezentované ako turistická atrakcia Kamčatky, zahraniční turisti môžu oblasť navštevovať od roku 1991. Ročné odhady hovoria približne o 3 000 návštevníkoch.
Zosuv bahna v roku 2007.
3. júna 2007 postihla dolinu gejzírov rozsiahla prírodná katastrofa, keď masívny bahnotok zalial skoro dve tretiny údolia a navyše zahatil cestu rieke Gejzirnaja, čím sa na nezasiahnutých územiach vytvorilo jazero. Prvotné správy hovorili o úplnom zničení gejzírov, no situácia sa ukázala byť menej vážna, ako reportovali médiá. Viaceré gejzíry síce prestali byť aktívne (či už zanesením bahnom, alebo zaliatím vodou), ne najmä na hornom toku sa hydrotermálna činnosť zachovala. Napr. gejzír Velikij je stále funkčný.
Minerálna vlna

Minerálna vlna je izolačný materiál, ktorý pozostáva z anorganických vlákien prírodného alebo syntetického pôvodu. Väčšinou sa používa na tepelnú izoláciu ako výplň medzi konštrukčnými prvkami (krov, priečka, ... ) alebo v tvrdšej konzistencii ako fasádna izolácia. Má lepšie tepelno-izolačné vlastnosti ako polystyrén. Svoje využitie má aj ako zvuková prípadne protipožiarna izolácia.
Minerálne vlákno sa získava z tavenej kameniny (siderit, vápenec, dolomit a hlavne bazalt a iné), do zmesi sa pridávajú aj recyklované suroviny ako sklo a koks.
Steelers Cup

Steelers Cup je tenisový turnaj mužov zaradený do série turnajov ATP Challenger, ktorý sa koná od roku 2003 zvyčajne v júni v Košiciach na Slovensku. Hrá sa na antukových dvorcoch tenisového areálu Anička.
Nathalie Tauziatová

Nathalie Tauziatová (* 17. október 1967, Bangui, Stredoafrická republika) je bývalá francúzska profesionálna tenistka. Počas svojej kariéry vyhrala 8 turnajov WTA v dvojhre a 25 turnajov vo štvorhre.
Manhattan Community Board 5

Manhattan Community Board 5 je komunitná rada v Manhattane v meste New York v Spojených štátoch. Nachádza sa v časti Midtown Manhattan.
Súčasným predsedom je David Diamond a správcom Gary Parker.
Miroslav Ondruš

JUDr. Ing. Miroslav Ondruš (* 30. december 1966), je slovenský politik, poslanec SNR za VPN v rokoch 1990-1992. 
V rokoch 1993-1995 bol podpredsedom Demokratickej strany. V roku 2006 bol ako kandidát koalície SDKÚ, SMK, KDH zvolený za poslanca miestneho zastupiteľstva v Sídlisku Ťahanovce.
Hlinícky potok (prítok Váhu)

Hlinícky potok je potok na Hornom Považí, v centrálnej časti okresu Bytča. Je to pravostranný prítok Váhu, meria 5,5 km a je tokom III. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na juhovýchodnom svahu Palieska (665,1 m n. m.) v nadmorskej výške približne 580 m n. m. Najprv tečie juhojuhovýchodným smerom, v pramennej oblasti priberá sprava krátky prítok z južného svahu Palieska, postupne sa stáča a tečie severojužným smerom. Ďalej priberá krátky ľavostranný prítok prameniaci západne od kóty 516,0 m a tiež krátky pravostranný prítok prameniaci severne od Prašnice (431 m n. m.). Následne sa stáča juhovýchodným smerom, zľava priberá prítok (317,6 m n. m.) prameniaci južne od kóty 516,0 m, vstupuje do Bytčianskej kotliny, stáča sa opäť severojužným smerom a podteká Hričovský kanál. Preteká východným okrajom bytčianskej mestskej časti Hliník nad Váhom, podteká cestu II. triedy č. 583, napokon sa stáča k ústiu na juhozápad a juhojuhovýchodne od mestskej časti ústi v nadmorskej výške 305,2 m n. m. do Váhu.
Manhattan Community Board 6

Manhattan Community Board 6 je komunitná rada v Manhattane v meste New York v Spojených štátoch. Nachádza sa vo východnej časti Midtown Manhattan od 14. po 59. ulicu. 
Zahŕňa časti Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay a Sutton Place.
Východnou a západnou hranicou sú East River a Lexington Avenue.
Súčasným predsedom je Lyle Frank a správcom Toni Carlina.
Prašnický potok

Prašnický potok je potok na Hornom Považí, v centrálnej časti okresu Bytča. Je to pravostranný prítok Váhu, meria 6,4 km a je tokom III. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na západnom svahu Palieska (665,1 m n. m.) v nadmorskej výške približne 555 m n. m. Od prameňa tečie sprvu na krátkom úseku na juhozápad, potom sa stáča severojužným smerom a zľava priberá dva prítoky z oblasti Kremeňovej na juhozápadných svahoch Palieska. Následne sa stáča juhojuhovýchodným smerom, z ľavej strany priberá dva krátke prítoky prameniace západne od lokality Švábovský, sprava krátky prítok z juhovýchodného svahu Benkovej (483,4 m n. m.) a znovu tečie severojužným smerom. Na dolnom toku sa stáča najprv na juhojuhovýchod, preteká močaristým územím, podteká Hričovský kanál a vstupuje do Bytčianskej kotliny. Tu sa najprv stáča juhovýchodným smerom, preteká cez bytčiansku mestskú časť Hliník nad Váhom, pričom vytvára oblúk smerujúci na severovýchod a napokon už tečie k ústiu severojužným smerom. Južne od mestskej časti (a východne od centra Bytče) ústi v nadmorskej výške cca 303 m n. m. do Váhu.
Lúcky potok

Lúcky potok je potok na Hornom Považí, v severozápadnej časti okresu Žilina. Je to pravostranný prítok Diviny, meria 4,7 km a je tokom IV. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na juhovýchodnom svahu Javorníka (737,4 m n. m.) v nadmorskej výške približne 620 m n. m. Od prameňa tečie na krátkom úseku na juhovýchod, vzápätí sa stáča a tečie prevažne juhojuhovýchodným smerom. Na hornom toku preteká cez osadu Žižovci, kde sprava priberá prítok zo severovýchodného svahu Dielu (701,8 m n. m.) a za osadou z tej istej strany aj krátky prítok z východného svahu Dielu. Následne preteká cez Lúky, pričom z pravej strany priberá prítok z východného svahu Dielu a za Lúkami sa esovito stáča. Na dolnom toku sa prudko stáča na východ, preteká intravilánom obce Divina, kde sa napokon stáča juhovýchodným smerom a južne od centra obce ústi v nadmorskej výške cca 360 m n. m. do Diviny.
Manhattan Community Board 7

Manhattan Community Board 7 je komunitná rada v Manhattane v meste New York v Spojených štátoch. Zahŕňa časti Manhattan Valley, Upper West Side a Lincoln Square.
Na východe ju ohraničuje Central Park, na juhu 59. ulica, na západe Hudson River a na severe Cathedral Parkway.
Predsedom je Hope Cohen a správcom Penny Ryan.
Manhattan Community Board 8

Manhattan Community Board 8 je ôsma komunitná rada v Manhattane v meste New York v Spojených štátoch. Zahŕňa časti Upper East Side, Lenox Hill, Yorkville a Roosevelt Island.
Ohraničuje ju na východe East River, na juhu 59. ulica, na západe Central Park a na severe 96. ulica.
Predsedom je David G. Liston a správcom Elizabeth McKee.
Manhattan Community Board 9

Manhattan Community Board 9 je deviata komunitná rada v Manhattane v meste New York v Spojených štátoch. Zahŕňa všetky časti štvrte WestSide Harlem, ako Hamilton Heights, Manhattanville a Morningside Heights.
Na východe ju ohraničuje Edgecombe Avenue, Bradhurst Avenue, Saint Nicholas Avenue, 123. ulica a Morningside Avenue, na juhu Cathedral Parkway, na západe Hudson River a na severe 155. ulica.
Predsedom je Jordi Reyes-Montblanc a správcom Lawrence McClean.
Manhattan Community Board 10

Manhattan Community Board 10 je desiata komunitná rada v Manhattane v meste New York v Spojených štátoch. Zahŕňa časti Harlem a Polo Grounds.
Ohraničuje ju na východe Piata Avenue a Mount Morris Park, na juhu Central Park, na západe Harlem River drive, Edgecombe Avenue, Saint Nicholas Avenue, 123. ulica a Morningside Avenue a na severe Harlem River.
Predsedom je Neal Clark a správcom Yasmin H. Cornelius.
Manhattan Community Board 11

Manhattan Community Board 11 je jedenásta komunitná rada v Manhattane v meste New York v Spojených štátoch. Zahŕňa časti East Harlem, El Barrio/Spanish Harlem, Ward’s Island a Randall's Island.
Ohraničuje ju na východe East River, na juhu 96. ulica, na západe Piata Avenue a Mount Morris Park a na severe Harlem River. Obsahuje aj časti Ward Island Park a Randall Island Park.
Predsedom je Robert Rodriguez a správcom George Sarkissian.
Manhattan Community Board 12

Manhattan Community Board 12 je dvanásta komunitná rada v Manhattane v meste New York v Spojených štátoch. Zahŕňa časti Inwood a Washington Heights.
Ohraničuje ju na východe a na severe Harlem River, na západe Hudson River a na juhu 155. ulica.
Predsedom je Robert Rodriguez a správcom George Sarkissian.
Žarnovský potok (prítok Rovnianky)

Žarnovský potok je potok na Hornom Považí, v severovýchodnej časti okresu Bytča. Je to ľavostranný prítok Rovnianky, meria 2,5 km a je tokom IV. rádu.
Pramení v Javorníkoch, v podcelku Vysoké Javorníky, na západnom svahu Zarúbanej Kýčery (883,7 m n. m.) v nadmorskej výške približne 780 m n. m. Od prameňa tečie severojužným smerom, preteká osadou Vyšný Žarnov, kde priberá najprv ľavostranný prítok z južného svahu Zarúbanej Kýčery, potom z tej istej strany prítok zo severného svahu vrchu Hlboč (816,0 m n. m.). Následne sa stáča západným smerom, sprava priberá prítok prameniaci juhozápadne od kóty 794,6 m a západojuhozápadným smerom preteká osadou Nižný Žarnov. Na okraji osady, severoseverozápadne od obce Veľké Rovné, sa v nadmorskej výške cca 458 m n. m. vlieva do Rovnianky.
Strana konzervatívnych demokratov

Strana konzervatívnych demokratov bola poliická strana na Slovensku v rokoch 1993 až 1994. 
Vznikla v roku 1993, za základný cieľ si dala integrovať menšie slovenské pravicové strany. Tomuto cieľu zodpovedalo aj zloženie prípravného výboru:
Za ODÚ: Ján Langoš, Ivan Mikloš, Miroslav Ondruš
Za DS: Miloslava Zemková, Peter Miššík
Za slovenskú časť ODS: Ľudovít Kaník, Jozef Bednár
Za nestranníkov: Pavel Hagyari, Miloš Žiak, Karol Nevidzanský
Strana sa postupne zlúčila s ODS (vznikla Konzervatívno demokratická strana) a na jar 1994 s Demokratickou stranou.
Mlynský potok (prítok Rovnianky)

Mlynský potok je potok na Hornom Považí, v severnej časti okresu Bytča. Je to pravostranný prítok Rovnianky, meria 2 km a je tokom IV. rádu.
Pramení v Javorníkoch, v podcelku Nízke Javorníky, v časti Javornícka brázda, na južnom svahu Kočieho zámku (609,7 m n. m.) v nadmorskej výške približne 510 m n. m. Od prameňa tečie sprvu východným smerom cez osadu Mlynné, následne priberá sprava prítok zo severného svahu Palieska (665,1 m n. m.), zľava prítok z východného svahu Kočieho zámku a prechodne tečie východoseverovýchodným smerom. Napokon sa opätovne stáča na východ, preteká okrajom obce Veľké Rovné a južne od jej centra sa v nadmorskej výške cca 380 m n. m. vlieva do Rovnianky.
Trpaslík (severská mytológia)

Trpaslíci (po staroangl. "dwarrow") sú čarovné bytosti pochádzajúce z germánskej mytológie. Najčastejšie však vyskytujúce sa v Nórskych legendách.
Vzhľad.
Trpaslíci sú vždy spomínaní ako bytosti malého vzrastu. V maximálnej výške 1,50 m. Nechávajú si narásť dlhé brady a majú tendenciu priberať. Sú veľmi ťažkí a silní.
Schopnosti.
Trpaslíci sú veľmi odolnou a vytrvalou rasou. Milujú prírodu, no najviac tú neživú. Žijú predovšetkým v horách pokrytých snehom a domy si robia v skalných stenách. Vyžívajú sa v hľadaní drahých kameňov, všemožnom kopaní a baníctve. Stavajú rozsiahle podzemné sály, plné zlata, striebra a kovov či drahých kameňov. Sú dobrými bojovníkmi a vo väčšine legiend im za zbrane slúžia sekery a kladivá.
Súčasnosť.
Už od začiatku minulého storočia sa v záhradách začali objavovať malé sošky usmiatych mužíčkov definované ako záhradní trpaslíci . Majú však pramálo spoločné s legendárnymi baníkmi, kováčmi či bojovníkmi z nórskych mýtov . V polovici minulého storočia sa však začali čoraz častejšie vyskytovať aj vo fantasy literatúre. John Ronald Reuel Tolkien a jeho sága Pán prsteňov či knihy Hobit a Silmarillion začali éru, v ktorej boli trpaslíci súčasťou každej dobrej fantasy knihy.
John Rogers Commons

John Rogers Commons (* 13. október 1862, Hollandsburg, Ohio, USA - † 11. máj 1945, Fort Lauderdale, Florida, USA) bol americký ekonóm a sociológ. Bol predstaviteľom právneho variantu inštitucionalizmu.
Dračí doupě

Dračí doupě (skr.: "Drd") je populárna česká fantasy hra na hrdinov, vytvorená nakladateľstvom "ALTAR". Hra je inšpirovaná americkou hrou Dungeons &amp; Dragons a bola sústavne vydávaná v niekoľkých knihách pravidiel počínajúc rokom 1990.
V roku 2004 vyšla nová hra, určená skôr pokročilejším hráčom, zvaná Dračí doupě Plus.
Základné princípy hry.
Dračí doupě patrí medzi klasické (nepočítačové) hry na hrdinov (, "RPG"). Jeden z účastníkov hry, prezývaný "Pán jaskyne" (česky: "Pán jeskyně"; skr.: PJ), pred hrou pripraví úvodný príbeh, mapy a všetko potrebné pre kvalitné hranie jedného "Dobrodružstva". Ostatní hráči sa potom tohoto príbehu zúčastnia – každý z hráčov predstavuje jednu postavu vymysleného sveta Pána jaskyne. Celá družina potom dohromady napríklad putuje celým týmto svetom s vlastným cieľom. Obyčajne sa hráčom nedá zakázať, čo nesmú a môžu prikázať svojim postavám. O následkoch ich činov najčastejšie rozhoduje Pán jaskyne, no niektoré bežné herné situácie (napr. boj, zosielanie kúzel, využívanie zvláštnych schopností...) sú riešené na základe "Herných mechanizmov", teda číselných tabuliek uvedených v pravidlách. Najčastejšie používané kocky sú klasické šesťstenné, niekedy je však potrebné použiť aj o niečo netradičnejšie osemstenné alebo desaťstenné.
Skautská družina

Skautská družina je základná stavebná častica zboru v Slovenskom Skautingu . Spravidla ju tvorí ju jeden radca, jeden zástupca radcu a členovia. Väčšinou má družina okolo 10 členov. Každý člen v družine má mať nejakú funkciu (post, zodpovednosť za niečo...), vo funkciách sa členovia počas roka môžu striedať:
Radca.
Robí program spolu so zástupcom, čo sa bude diať na družinovke a je vedúcou postavou družiny.
Zástupca radcu.
Aktívne pomáha radcovi a má na starosti vačšinou administráciu (bodovanie, registrácia a správy, čo sa bude diať a aké akcie budú v najbižšej dobe).
Pokladník.
Spravuje družinové peniaze (väčšina družín nemá pokladníka, lebo v zbore je jeden hlavný a on má na starosti všetký financie).
Nástenkár.
Má nastarosti družinovú nástenku (ak družina vlastne má) a pravidelne ju obnovuje.
Kronikár.
Jeho funkciou je zase písať do kroniky o družinovkách a akciách, ale ja to asi najmenej populárna činnosť (u chlapčenských družinách), ale niekoho to baví.
Redaktor.
To je trochu populárnejšie než kronikár, ale je to ťažká funkcia, lebo má na starosti družinový alebo oddielový časopis.
Fotograf.
On má nastarosti dokumentáciu družinoviek a akcii, je to veľmi oblúbená funkcia, ale vyžaduje aj trochu zručnosti s fotením.
Horský vodca.
Túto funkciu nemajú v družinách až tak často, ale skôr v oddiely.
Má na starosti plánovanie a trasu výprav.
Zdravotník.
Jedna z ťažkých funkcii, lebo potrebuje mať na začiatku podrobnú prípravu.
Zdravotník má na starosti lekárničku a keď sa niečo stane, tak ošetrenie zranenia.
Na Slovensku je asi 1200 družín.
Zoznam národných mott

Tento článok obsahuje zoznam národných mott usporiadaných abecedne podľa názvu krajiny/štátu.
Kniha proroka Joela

Kniha proroka Joela alebo Joel (skratka "Joel") je jedna z kníh Starého zákona Biblie. 
Kniha patrí medzi dvanásť spisov(kníh) malých prorokov. V hebrejskej Biblii sa medzi nimi uvádza ako druhá kniha, v Septuaginte je uvedená ako štvrtá. Má skôr apokalyptický než prorocký charakter.
Obsah.
Hlavnou témou je blížiaci sa deň Pána. Budú ho predchádzať obrovské prírodné pohromy, no po ňom budú nepriatelia zničení a príde spása Izraela. Kniha je prezentovaná ako jednotné dielo, ale mnoho biblistov sa domnieva, že sa skladá z dvoch samostatných spisov, ktoré opisovali pohromu kobyliek a deň Pána.
Kniha sa člení na dve časti. V prvej časti (hlavy 1-2) sa opisuje pohroma kobyliek, ktorá je spojená s veľkým suchom, takže krajina vyzerá ako po obrovskom požiari. Joel vyzýva všetkých na pokánie a na modlitbu za odvrátenie pohromy, ktorú opisuje na spôsob apokalyptických hrôz. Kobylky predstavujú nepriateľskú moc, pred ktorou sa možno zachrániť iba pokáním a modlitbou ako to sľubuje sám Pán (Hospodin). V posledné dni, v ktorých Pán zošle svojho ducha, potrestá svojich nepriateľov a prinesie trvalý pokoj a spásu Jeruzalemu. A všetci spoznajú, že len Pán (Hospodin) je jediný mocný Boh a záruka požehnania a spásy. Druhá časť (hlavy 3-4) obsahuje prisľúbenie spásy.
Kostej

Kostej alebo Koščej alebo Kaščej (, ) je v slovanskej mytológii záporná nadprirodzená bytosť v podobe škaredého starca, nebezpečného hlavne pre mladé ženy. Je známy aj ako Kostej Nesmrteľný (). Jeho meno sa určite odvodzuje od slovanského slova „kosť“, asi pre jeho „kostnatý“ výzor, pôvodne mohlo ísť aj o príšeru v podobe kostry, ktorá sa neskôr mohla premeniť na škaredého starca.
Podľa legendy sa dá Kostej iba veľmi ťažko zabiť, no nie je to nemožné, lebo jeho duša je oddelená od tela a nachádza sa v ihle, ktorá je zapichnutá vo vajci. Vajce je vo vnútri kačice, ktorá žije vo vnútri zajaca. Zajac sa skrýva v dube v železnej truhlici a dub sa nachádza na mýtickom ostrove Bujan () v strede oceána. Ak je táto dômyselne skrytá ihla v bezpečí, Kostej sa nedá zabiť. No ak sa železná truhlica otvorí, zajac ihneď utečie. Ak ho zabijú, kačica uletí a ak ju zabijú a vajíčko ukradnú, bude mať jeho majiteľ Kosteja v moci. Ak sa to stane, Kostej začne slabnúť a ihneď stratí schopnosť používať čary. Ak sa ihla zlomí, Kostej zomrie.
Talisman (dosková hra)

Talisman je spoločenská fantasy hra, ktorej cieľom je získať Talisman, pomocou neho sa dostať k vládnucej korune a teda aj vyhrať. Je možnosť hrať za viacero postáv, napríklad: Elf, trpaslík, čarodej, čarodejnica, zlodej, vrah, ghoul, troll a podobne.
Brooklyn Community Board 1

Brooklyn Community Board 1 je komunitná rada v Brooklyne v New Yorku.
Zahŕňa Flushing Avenue, Williamsburg, Greenpoint, Northside a Southside
Ohraničuje ju na východe Newtown Creek a Queens, na juhu Flushing Avenue a Kent Avenue a na západe East River.
Predsedom je Vincent V. Abate a správcom Gerald A. Esposito.
V roku 2000 tu žilo 160-tisíc obyvateľov a rozloha je 13 km².
Brooklyn Community Board 3

Brooklyn Community Board 3 je komunitná rada v Brooklyne v New Yorku.
Zahŕňa časti Bedford-Stuyvesant a Stuyvesant Heights.
Ohraničuje ju na západe Classon Avenue, na severe Flushing Avenue, Broadway a Saratoga Avenue, na východe Classon Avenue a na juhu Atlantic Avenue.
Predsedníčkou je Beatrice P. Jones a správcom Lewis A. Watkins.
V roku 2000 tu žilo 143 387 obyvateľov a rozloha je 7,7 km².
Jonathan Stroud

Jonathan Anthony Stroud (* 27. október 1970, Bedford, Anglicko) je anglický spisovateľ, autor fantasy kníh, hlavne pre deti a mládež.
Biografia.
Narodil sa v roku 1970 v Bedforde, v Anglicku. Svoje prvé príbehy začal písať ako sedemročný. Potom ako doštudoval literatúru na Yorkskej univerzite, pracoval v Londýne ako editor detských kníh. V deväťdesiatych rokoch 20. storočia začal publikovať vlastné práce, ktoré rýchlo dosiahli úspechy.
V máji 1999, Stroud publikoval svoj prvý detský román, Planúci oheň, ktorý bol zároveň jeho prvou fantasy knihou.
Teraz žije v St. Albans, v Hertfordshire, so svojou dcérou Isabelle a ženou Ginou, ktorá je ilustrátorkou detských kníh.
Bibliografia.
Jeho najznámejšími knihami sú príbehy džina Bartimaea a taktiež séria Lockwood a spol.. Trilógia Bartemius sa skladá z kníh: Amulet zo Samarkandu, Golemovo oko a Ptolemaiova brána. Film Amulet zo Samarkandu by sa mal začať natáčať v roku 2009. Lockwood a spol. sa skladá z piatich častí: Škriekajúce schodisko, Šepkajúca lebka, The Hollow Boy (Bezduchý chlapec), The Creeping Shadow (Plížiaci sa Tieň) a The Empty Grave (Prázdny hrob). 
Zaujímavosťou je, že ako jeden z mála spisovateľov chodí často na svoje osobné fórum, kde si píše s čitateľmi.
Brooklyn Community Board 4

Brooklyn Community Board 4 je komunitná rada v Brooklyne v New Yorku.
Zahŕňa časti Bushwick and Ridgewood.
Ohraničuje ju na západe Broadway, na severe Flushing Avenue, na východe Queens and Vermont Avenue a na severe Highland Avenue.
Predsedníčkou je Anna Gonzales a správcom Nadine Whitted-LeBron.
V roku 2000 tu žilo 104 358 obyvateľov a rozloha je 5,3 km².
Brooklyn Community Board 5

Brooklyn Community Board 5 je komunitná rada v Brooklyne v New Yorku.
Zahŕňa časti East New York, Cypress Hills, Highland Park, New Lots, City Line a Starrett City.
Ohraničuje ju na východe Van Sinderen Avenue, na severe a na východe Queens a na juhu Gateway National Recreation Area, Louisiana a Stanley Avenue.
Predsedom je Earl Williams a správcom Walter Campbell.
Má rozlohu 14,62 km² a v roku 2000 tu žilo 173 198 obyvateľov.
Brooklyn Community Board 6

Brooklyn Community Board 6 je komunitná rada v Brooklyne v New Yorku.
Zahŕňa časti Red Hook, Carroll Gardens, Park Slope, Gowanus a Cobble Hill.
Ohraničuje ju na západe Upper New York Bay a East River, na severe Atlantic Avenue, Court Street, Štvrtá Avenue, Warren Street a Pacific Street, na východe Prospect Park a na juhu 15. ulica a Gowanus Canal.
Predsedom je Richard S. Bashner a správcom Craig Hammerman.
Má rozlohu 3,5 mi² a v roku 2000 tu žilo 104 054 obyvateľov.
Jules Massenet

Jules Émile Frédéric Massenet (*12. máj 1842, Montaud, Francúzsko - †13. august 1912, Paríž bol francúzsky hudobný skladateľ, známy najmä svojimi operami.
Keď mal Massenet 11 rokov, presťahoval sa z Montaudy, malej dedinky, do Paríža. Tu študoval na konzervatóriu. V roku 1862 získal cenu "Grand Prix de Rome" a tri roky strávil aj v Ríme. Jeho prvá opera bola uvedená v roku 1867 v "Opéra-Comique", ale svojím oratóriom Mária Magdaléna si vyslúžil uznanie Čajkovského a Gounoda. 
Najväčšiu slávu si vyslúžil operami "Manon" (1884) a "Werther" (1892). Ďalšími známymi operami sú "Don Quichotte" a "Thais".
Dielo.
Okrem opier je autorom suít, oratórií, kantát, baletov a piesní. Známe sú diela "Le Cid, Elégie a Méditation réligieuse", alebo "Le Jongleur de Notre-Dame".
Brooklyn Community Board 7

Brooklyn Community Board 7 je komunitná rada v Brooklyne v New Yorku.
Zahŕňa časti Sunset Park a Windsor Terrace.
Ohraničuje ju na západe Gowanus Bay, na severe 15. ulica a Prospect Park South West, na východe Caton Avenue, Fort Hamilton Parkway, 37. ulica a 8. Avenue a na juhu Long Island Rail Road a Bay Ridge R.R. Yards.
Predsedom je Joseph Longobardi a správcom je Jeremy Laufer.
Má rozlohu 4,2 mi² a v roku 2000 tu žilo 120 063 obyvateľov.
Brooklyn Community Board 8

Brooklyn Community Board 8 je komunitná rada v Brooklyne v New Yorku.
Zahŕňa časti Crown Heights, Prospect Heights a Bedford-Stuyvesant.
Ohraničuje ju na západe Flatbush Avenue, na severe Atlantic Avenue, na východe Ralph Avenue a na juhu New York Avenue, Rochester Avenue a Eastern Parkway.
Predsedom Robert Mattews a správcom Doris Alexander.
Má rozlohu 1,6 mi² a v roku 2000 tu žilo 96 076 obyvateľov.
Brooklyn Community Board 9

Brooklyn Community Board 9 je komunitná rada v Brooklyne v New Yorku.
Zahŕňa časti Crown Heights, Prospect Heights Gardens a Wingate.
Ohraničuje ju na západe Ocean Avenue a Flatbush Avenue, na severe Eastern Parkway, na východe Rochester, East New York Avenue a Utica Avenues a na juhu Clarkson Avenue.
Predsedom je Rabbi Jacob Z. Goldstein a správcom Pearl R. Miles.
Má rozlohu 1,6 mi² a v roku 2000 tu žilo 104 014 obyvateľov.
Brooklyn Community Board 10

Brooklyn Community Board 10 je komunitná rada v Brooklyne v New Yorku.
Zahŕňa časti Bay Ridge, Dyker Heights a Fort Hamilton.
Ohraničuje ju na západe Upper New York Bay, na severe Bay Ridge R.R. Yards a Long Island Rail Road, na východe 14. ulica a Bay 8th Avenue a na juhu Lower New York Bay.
Predsedom (2007) je Dean Rasinya a správcom Josephine Beckmann.
Má rozlohu 4,1 mi² a v roku 2000 tu žilo 122 542 obyvateľov.
Brooklyn Community Board 11

Brooklyn Community Board 11 je komunitná rada v Brooklyne v New Yorku.
Zahŕňa časti Bath Beach, Gravesend, Mapleton a Bensonhurst.
Ohraničuje ju na západe Bay 8th Street a 14. ulica, na severe 61. ulica, na východe MacDonald Avenue a na juhu Avenue U a Gravesend Bay.
Predsedom (2007) je William Guarinello a správcom Howard Feuer.
Má rozlohu 3,9 mi² a v roku 2000 tu žilo 172 129 obyvateľov.
Brooklyn Community Board 12

Brooklyn Community Board 12 je komunitná rada v Brooklyne v New Yorku.
Zahŕňa časti Borough Park, Kensington, Ocean Parkway a Midwood.
Ohraničuje ju na západe 61. ulica, na severe 8. Avenue, 37. ulica a Caton Avenue, na východe Coney Island Avenue, 18. ulica, MacDonald Avenue a Long Island Rail Road a na juhu Avenue P.
Predsedom je Alan J. Dubrow a správcom Wolf Sender.
Má rozlohu 3,6 mi² a v roku 2000 tu žilo 185 046 obyvateľov.
Buffy, premožiteľka upírov

Buffy, premožiteľka upírov (angl. "Buffy the Vampire Slayer") je americký seriál, dvakrát ocenený cenou Emmy a nominovaný na cenu Zlatý Glóbus. Kultový televízny seriál mal premiéru 10. marca 1997 na stanici The WB a záverečná epizóda bola odvysielaná 20. mája 2003. Seriál napísal a režíroval Joss Whedon. Hlavnou postavou seriálu je Buffy Anne Summersová (Sarah Michelle Gellarová), mladé dievča, vyvolené pre lov upírov a boj proti démonom a silám zla.
Brooklyn Community Board 13

Brooklyn Community Board 13 je komunitná rada v Brooklyne v New Yorku.
Zahŕňa časti Coney Island, Brighton Beach, Bensonhurst, Gravesend a Seagate.
Ohraničuju ju na západe Gravesend Bay, na severe 26. ulica, 86. ulica a Avenue Y, na východe Coney Island Avenue a Corbin Place a na juhu Lower New York Bay.
Predsedom (2007) je Marion Cleaver a správcom Chuck Reichenthal.
Má rozlohu 3,4 mi² a v roku 2000 tu žilo 106 120 obyvateľov.
Brooklyn Community Board 14

Brooklyn Community Board 14 je komunitná rada v Brooklyne v New Yorku.
Zahŕňa časti Flatbush, Midwood, Kensington a Ocean Parkway.
Ohraničuje ju na západe Coney Island Avenue, Long Island Rail Road, MacDonald Avenue, Avenue F a 18. Avenue, na severe Parkside Avenue, na východe Bedford Avenue, Foster Avenue a Nostrand Avenue a na juhu Kings Highway a Avenue P.
Predsedom (2007) je Alvin M. Berk a správcom Terrie Rodie.
Má rozlohu 2,9 mi² a v roku 2000 tu žilo 168 806 obyvateľov.
Dracula (román)

Dracula (vyšlo aj pod názvom Drakula; v origináli "Dracula") je známy román o upíroch od írskeho autora Brama Stokera (1847 – 1912), poprvé vydaný v roku 1897. Román je písaný formou denníkových záznamov a listov postáv. Je to jedno z najznámejších diel anglickej literatúry.
Inšpiráciou pre napísanie románu bol zrejme Ármin Vámbéry, rodák zo Svätého Jura, od ktorého sa Stoker dozvedel o dovtedy málo známom valašskom kniežati Vladovi II. zvanom Drakula a inšpiroval sa k napísaniu jedného z najznámejších diel svetovej literatúry. Vámbéry sa asi navyše stal predobrazom jedného z hrdinov románu, profesora Abrahama Van Helsinga (v románe je priamo spomínaný priateľ Arminius z Budapešti).
Obsah.
Príbeh knihy hovorí o mladom právnikovi Jonathanovi Harkerovi, ktorého majiteľ právnickej kancelárie, v ktorej pracuje, pošle do ďalekého Rumunska za istým grófom Drakulom. Drakula má záujem kúpiť vilu v Londýne a tak s Jonathanom podpíšu zmluvy a dohodnú sa, že mladý právnik by mal na Drakulovom hrade istý čas pobudnúť. Harker teda ostáva, no stáva sa svedkom čoraz väčšieho množstva čudných a hrôzostrašných vecí. Má čoraz väčšie podozrenie, že gróf ho na hrade väzní. Jeho podozrenie sa potvrdí. Harker za cenu obrovského rizika z hradu utečie. Vo veľmi zlom psychickom stave sa dostane do Budapešti, do nemocnice, v ktorej sa uzdraví. Príde tam poňho jeho mladá snúbenica Mina a odvedie ho naspäť domov, do Anglicka. Drakula, upír, sa však dostane do Anglicka a postupne vysáva krv najlepšej Mininej priateľke Lucy. Tá sa po poslednom vysatí krvi stáva tiež upírkou, no Jonathan, Mina, Sir Arthur Holmwood (Lucyin snúbenec), doktor Seward (Lucyin nápadník), Quincey Morris (ďalší Lucyin nápadník) a holandský odborník na paranormálne javy doktor Abraham Van Helsing ešte za života Lucy postupne prichádzajú na to, čo je za jej zvláštnymi zdravotnými problémami. Ako upírku ju nakoniec porazia a zabijú. Eliminujú aj grófa a ten sa vracia do Rumunska. Harker a spol. ho tam dolapia a zabijú. Pri akcii však zomrie Quincey Morris.
Brooklyn Community Board 15

Brooklyn Community Board 15 je komunitná rada v Brooklyne v New Yorku.
Zahŕňa časti Sheepshead Bay, Manhattan Beach, Kings Bay, Gerritsen Beach, Kings Highway, East Gravesend, Madison, Homecrest a Plum Beach.
Ohraničuje ju na severe Corbin Place, Coney Island Avenue, Avenue Y, 86. ulica, Avenue U a MacDonald Avenue, Avenue P a Kings Highway, na východe Nostrand Avenue a Marine Park a na juhu Atlantický oceán.
Predsedom je Jeremiah P. O'Shea a správcom Ben Akselrod.
Má rozlohu 4,9 mi² a v roku 2000 tu žilo 160 319 obyvateľov.
Brooklyn Community Board 16

Brooklyn Community Board 16 je komunitná rada v Brooklyne v New Yorku.
Zahŕňa časti Brownsville a Ocean Hill.
Ohraničuje ju na západe East 98th street, East New York Avenue, Ralph Avenue, Atlantic Avenue a Saratoga Avenue, na severe Broadway, na východe Van Sinderen Avenue a na juhu Long Island Rail Road.
Predsedom (2007) je Hazel A. Younger a správcom Viola D. Greene-Walker.
Má rozlohu 1,9 mi² a v roku 2000 tu žilo 85 343 obyvateľov.
Brooklyn Community Board 17

Brooklyn Community Board 17 je komunitná rada v Brooklyne v New Yorku.
Zahŕňa časti East Flatbush, Remsen Village, Farragut, Rugby, Erasmus a Ditmas Village.
Ohraničuje ju na západe East 32nd street, Glenwood street, Nostrand Avenue, Foster Avenue a Bedford Avenue, na severe Clarkson Avenue, Utica Avenue a East New York Avenue, na východe East 98th street a na juhu Long Island Rail Road.
Predsedom je Michael Russell a správcom Sherif Fraser.
Má rozlohu 3,4 mi² a v roku 2000 tu žilo 165 753 obyvateľov.
Brooklyn Community Board 18

Brooklyn Community Board 18 je komunitná rada v Brooklyne v New Yorku.
Zahŕňa časti Canarsie, Bergen Beach, Mill Basin, Flatlands, Marine Park, Georgetown a Mill Island.
Ohraničuje ju na západe Nostrand Avenue, na severe Long Island Rail Road, na východe Van Sinderen Avenue a Louisiana Avenue a na juhu Shore Parkway.
Predsedom (2007) je Saul Needle a správcom Dorothy Turano.
Má rozlohu 9,5 mi² a v roku 2000 tu žilo 194 653 obyvateľov.
Joel

Joel alebo Jóel môže byť:
Joel (alebo v niektorých prípadoch Joël) môže byť:
Vlajka Nikaraguy

Vlajka Nikaraguy sa skladá s troch vodorovných pruhov, modrého, bieleho a modrého, uprostred je umiestnený štátny znak z roku 1908. Je to trojuholník (jeho strany symbolizujú rovnosť, pravdu a právo), v ktorom sa na hraniciach vôd dvoch oceánov zdvíha päť zelených vulkánov, symbolizujúcich Nikaraguu, Honduras, Guatemalu, Kostariku a Salvádor, ktoré sa v rokoch 1823 až 1839 združili do Spojenej provincie Strednej Ameriky. Nad nimi je čiapka slobody, vysielajúca biele lúče, a dúha mieru. Okolo trojuholníka je kruh a v ňom v žltej farbe nápis "REPÚBLICA DE NICARAGUA. AMERICA CENTRAL". Farby vlajky sú prevzaté z vlajky spomínaných Spojených provincií z roku 1823 a tiež uvedený „"vulkánový"“ znak používala od roku 1823 táto federácia.
Symbolika farieb odpovedá znaku: modré pruhy predstavujú vody Karibského mora a Tichého oceánu, ktoré omývajú brehy spojených krajín, ale aj spravodlivosť a vernosť, biela čistotu a poctivosť.
Vlajka sa používa od roku 1908, pred tým platila v rokoch 1823-1854. Naposledy bola schválená roku 1971.
Galéria.
&lt;/div align="center"&gt;
Dracula

Dracula (z rum. Drăculea = syn Dracula, teda Vlada II.; drăcul znamená aj drak) alebo Drakula môže byť:
Dracula môže byť:
Talisman

Talisman môže byť:
Vlajka Salvádora

Vlajka Salvádora má tri vodorovné pruhy, modrý, biely a modrý, čo sú farby vlajky niekdajších Spojených provincií Strednej Ameriky, ktoré existovali v rokoch 1823-1839 a ktorej členmi boli štáty Salvádor, Honduras, Guatemala, Kostarika a Nikaragua.
Modré pruhy symbolizujú vody Karibského mora a Tichý oceán, ktoré omývajú brehy týchto krajín, biela je farbou mieru a dorozumenia. Uprostred je umiestnený štátny znak Salvádoru, ktorý má za základ niekdajší znak zmienenej stredoamerickej federácie z roku 1823. Je to žlto lemovaný trojuholník (jeho strany predstavujú rovnosť, pravdu a právo). V ktorom sa na hraniciach vôd oceánov zdvíha z mora päť žltých vrchov symbolizujúcich jednotlivé členské krajiny federácie. Nad nimi je na palici vztýčená červená čiapka slobody, vychádzajúce slnko a dúha mieru. V lúčoch slnka je v opise text "15 DE SEPTIEMBRE DE 1821" (dátum oslobodenia od španielskej nadvlády), za trojuholníkom päť vlajok federácie, pod ním na bielej stuhe nápis "DIOS, UNION, LIBERTAD" (Boh, jednota, voľnosť) a všetko obopína vavrínový veniec previazaný dole modrou stuhou. Štrnásť časti venca odpovedá počtu salvádorských departementov. Okolo znaku je na vlajke žltý opis "REPÚBLICA DE EL SALVADOR EN LA AMERICA CENTRAL".
Vlajka sa používa od roku 1912 zo znakom. Používala sa však tiež už v rokoch 1823-1865 (bez znaku). Posledný vlajkový zákon je z roku 1972.
Galéria.
&lt;/div align="center"&gt;
Canadian Pacific Railway

Canadian Pacific Railway (skrátene CPR), známa medzi rokmi 1968 až 1996 aj ako CP Rail je kanadskou železnicou prvej triedy, ktorú spravuje spoločnosť "Canadian Pacific Railway Limited". Jej sieť koľají sa tiahne od Vancouveru až do Montrealu a jej vlaky jazdia aj do veľkých miest v Spojených štátoch, do Chicaga, Minneapolisu a New Yorku. CPR má svoje sídlo v kanadskej provincii Alberta, v meste Calgary.
Železnica bola postavená v rokoch 1881 až 1885 a spojila východnú Kanadu s Britskou Kolumbiou, čím sa splnil prísľub, ktorý dala federálna vláda Britskej Kolumbii keď sa pripojila ku kanadskej konfederácii v roku 1871. Bola to prvá kanadská transkontinentálna železnica. Aj keď v súčasnosti prepravuje najmä tovar, v minulosti bola po celé desaťročia jediným dopravným prostriedkom, ktorý umožňoval prepravu cestujúcich na dlhé vzdialenosti. Bola prostriedkom, ktorý umožnil kolonizáciu a ekonomický rozvoj západnej Kanady. Jej primárna preprava cestujúcich bola ukončená v roku 1986 po tom, čo CPR prevzala spoločnosť Via Rail Canada v roku 1978. Za logo Kanadskej pacifickej železnice bol zvolený bobor, lebo je jedným z národných symbolov Kanady a reprezentuje pracovitý a usilovný charakter spoločnosti. Spoločnosť sa za svojich 120 rokov existencie stala ikonou kanadského nacionalizmu a objektom chvály a aj odmietania zo strany verejnosti.
V prieskume verejnej mienky, uskutočnenom v roku 2004 bolo založenie Canadian Pacific Railway označené ako druhá najdôležitejšia udalosť, ktorá viedla ku vzniku Kanady ako štátu.
Vlajka Spojených štátov

Vlajka Spojených štátov má trinásť vodorovných pruhov (sedem červených a šesť bielych) a modrý kanton (o šírke siedmich pruhov), v ktorom je umiestnených päťdesiat bielych päťramenných hviezd v deviatich radoch (striedavo po šiestich a piatich hviezdach).
Pruhy predstavujú trinásť pôvodných, zakladajúcich štátov severoamerickej Únie, hviezdy dnešný, resp. súčasný počet členských štátov. Táto zásada platí od roku 1818, ale prvá vlajka s hviezdami a pruhmi ("Stars and Stripes") vznikla už v roku 1777, takže dnešná podoba (z roku 1960) je už 27. verzia. Podľa legendy vyložil jednotlivé prvky vlajky sám George Washington tak, že hviezdy sú zobraté z oblohy, červená farba z Anglicka a biele pruhy predstavujú odlúčenie od materskej zemi.
Prvá americká vlajka s trinástimi pruhmi, tzv. "Grand Union Flag", "Congress Flag" alebo tiež "Continental Colours", pochádzajúca z roku 1775, sa stala národnou vlajkou USA roku 1766; vtedy však bol v jej kantone ešte britský "Union Jack". Kongresová vlajka bola síce nápadne podobná vlajke Britskej Východoindickej spoločnosti (v amerických vodách dobre známej), ale vznikla z britskej obchodnej vlajky ("Red Ensign"), na ktorú bolo pridaných šesť bielych pruhov.
Americká vlajka bola vzorom pre vlajku Portorika, Kuby, Libérie, Malajzie, Čile a Uruguaja. Vztyčuje sa vo všetkých amerických závislých územiach a ďalej spolu s vlajkou OSN a s vlajkou Tichomorských ostrovov USA, by mala viať na týchto ostrovoch.
Podobné vlajky.
Vlajka Spojených štátov amerických s hviezdami a pruhmi bola aj vzorom pre vlajky Čile, Kuby, Libérie, Malajzie, Portorika, Uruguaja, Havaja a Toga.
Elsa Calcagno

Elsa Calcagno (* 19. október 1910, Buenos Aires – † 1978) bola argentínskou pianistkou a skladateľkou.
Študovala na konzervatóriu v Buenos Aires, kde boli jej učiteľmi Constantino Vicente Gaito, Ricardo Rodríguez, Ferruccio Calusio, Josue Teófilo Wilkes a Pascual de Rogatis. Bola vynikajúcou pianistkou a hudobnou kritičkou Argentíny. Okrem jednej opery, jednej symfónie, symfónie pre zbor, symfonickej básne a symfonickej suity skomponovala koncerty pre klavír a violončelo, koncert pre dvoje husle a harfu, komorné skladby, kantáty, skladby pre zbor a piesne.
Chryzopras

Chryzopras je prevažne jablkovo zelená odroda chalcedónu, ktorá patrí medzi najvzácnejšie chalcedóny.
Vlajka Guadeloupe

Vlajka Guadeloupe – oficiálnou vlajkou na Guadeloupe je vlajka Francúzska.
Používa sa aj vlajka – logo regiónu, ktorá je však neoficiálna – je to vlajka, ktorá má len lokálny a turistický charakter. Na bielom liste vlajky je umiestnené logo, kde je štylizované žlté slnko a modrý vták, na modro zelenom podklade. Pod logom je nápis "REGION GUADELOUPE" podčiarknutý žltým prúžkom.
Nezávislá "Ľudová únia pre zrovnoprávnenie Guadeloupe" navrhovala štátnu vlajku veľmi podobnú vlajke Surinamu.
Galéria.
&lt;/div align="center"&gt;
Van Helsing (film)

Van Helsing je americký fantasy horor z roku 2004 o lovcovi démonov Gabrielovi Van Helsing. Hlavnú mužskú rolu Van Helsinga hrá Hugh Jackman (X-Men, Fontána) a hlavnú ženskú rolu Anny hrá Kate Beckinsale (Pearl Harbor) .
Príbeh je založený na postave Abrahama Van Helsinga z románu Brama Stokera - Drakula. Doň sú však vložené aj postavy z iných kníh ako napríklad Dr. Jekyll (resp. Mr. Hyde) alebo Frankenstein.
Katapult (hudobná skupina)

Katapult je česká rocková skupina, ktorá vznikla v roku 1975. Žánrovo ide o hardrockovú skupinu. V rámci tohto radenia patrí Katapult ku skupinám štýlovo radených niekde medzi hardrock a pop.
Zakladateľom a vedúcou osobnosťou je gitarista a spevák Oldřich Říha, druhým stabilným členom kapely bol basový gitarista Jiří „Dědek“ Šindelář. Obaja mali pred zmenou názvu skupiny "Mahagon" na "Katapult" (ku ktorému došlo v roku 1975) za sebou spoločné pôsobenie v skupine "Black Stars". Skupina sa po celý čas svojej existencie vystriedala viacero bubeníkov: Vladimír Krampol (krátko v roku 1975), Anatoli Kohout, Jaroslav Kadlec, Milan Tutsch, Jiří Stárek, Pavel Lopata, Milan Balcar, Michal Šindelář.
Väčšinu skladieb skupiny skomponoval Oldřich Říha, väčšia časť textov piesní pochádza od Ladislava Vostárka. Okrem neho textoval pre Katapult aj Pavel Vrba, Pavel Půta, Michal Vukovič, Milan Flanderka, F. R. Čech, alebo L. F. Hagen.
Katapult za svoju dlhú a úspešnú históriu odohral asi 7 000 koncertov a v predaji hudobných nosičov sa medzi českými kapelami zaradil na druhé miesto za legendárnou českou skupinou Olympic. Skupina Katapult dvakrát získala prvé miesto v poslucháčskej ankete Zlatý slávik. V roku 2007 bola táto skupina uvedená do (českej) "Beatové síně slávy" v kategórii hudobných skupín.
Kotešovský potok

Kotešovský potok je potok na Hornom Považí, na území okresu Bytča. Je to ľavostranný prítok Rovnianky, meria 3 km a je tokom IV. rádu.
Pramení v Javorníkoch, v podcelku Nízke Javorníky, v časti Rovnianska vrchovina, na juhojuhozápadnom svahu Kopanice (510,9 m n. m.) v nadmorskej výške približne 420 m n. m. Od prameňa tečie najprv juhojuhozápadným smerom, sprava priberá prítok z oblasti Kardošovského hája a stáča sa na západ. Následne priberá krátky ľavostranný prítok zo západoseverozápadného svahu Záhradnísk (455,4 m n. m.), ďalší pravostranný prítok (348,3 m n. m.) z oblasti Kardošovského hája a stáča sa na juhozápad. Z ľavej strany ešte priberá prítok zo západného svahu Záhradnísk, mení smer toku na juh a vteká do Bytčianskej kotliny. Tu preteká intravilánom obce Kotešová, pričom sa stáča na západ a priamo v obci ústi v nadmorskej výške cca 319 m n. m. do Rovnianky.
Bukovina (folklórna skupina)

Folklórna skupina Bukovina pochádza zo Sečovskej Polianky. Obec má približne 2 700 obyvateľov a leží v malebnom údolí Východného Slovenska, je lemovaná Slanskými vrchmi a riekou Topľa. Podľa časti lesa, ktorý miestni ľudovo volajú "Bukovina", členovia tak pomenovali aj tento folklórny súbor.
Súbor vznikol v roku 1988 pod vedením Jána Karola ako mužská spevácka skupina a účinkovalo v nej 15 mužov. Už pri prvom vystúpení v roku 1989 obsadili muži prvé miesto na okresnej súťaži vo Vranove nad Topľou. Odvtedy sa na okresných súťažiach zúčastnili osemkrát, z toho sedemkrát získali prvé miesto. V roku 1995 sa k nim pripojili aj ženy. Zmiešaná spevácka skupina pracovala pod vedením Pavla Kohúta a o rok neskôr vydáva svoju prvú magnetofónovú nahrávku. Od roku 1996 pod vedením choreografa Andreja Pačutu pribudli do repertoáru Bukoviny okrem spevu aj tance, čím dostáva dnešnú podobu folklórneho súboru. V súčasnosti má 38 členov vrátane muzikantov. Vedúcim hudobnej skupiny je Ján Pačuta.